CELEX: 62020CN0330
Language: lt
Date: 2020-07-23 00:00:00
Title: Byla C-330/20: 2020 m. liepos 23 d. Tribunal Superior de Justicia de Cataluña (Ispanija) pateiktas prašymas priimti prejudicinį sprendimą byloje IP / Tribunal Económico-Administrativo Regional de Cataluña (TEAR de Cataluña)

26.10.2020   
            
            
               LT
            
            
               Europos Sąjungos oficialusis leidinys
            
            
               C 359/4
            
         
      2020 m. liepos 23 d.Tribunal Superior de Justicia de Cataluña (Ispanija) pateiktas prašymas priimti prejudicinį sprendimą byloje IP / Tribunal Económico-Administrativo Regional de Cataluña (TEAR de Cataluña)
      
      (Byla C-330/20)
      (2020/C 359/06)
      Proceso kalba: ispanų
      
         Prašymą priimti prejudicinį sprendimą pateikęs teismas
      
      
         Tribunal Superior de Justicia de Cataluña
      
      
         Šalys pagrindinėje byloje
      
      
         Pareiškėja: IP
      
         Atsakovas: Tribunal Económico-Administrativo Regional de Cataluña (TEAR de Cataluña)
      
      
         Prejudiciniai klausimai
      
      
                  1.
               
               
                  Ar Bendrijos teisei (SESV 63 ir 65 straipsniams bei pagrindiniams laisvo kapitalo judėjimo, vienodo požiūrio ir nediskriminavimo principams) neprieštarauja nacionalinė nuostata, kaip antai 2006 m. lapkričio 28 d.Ley del Impuesto sobre la Renta de las Personas Físicas 35/2006 (Fizinių asmenų pajamų mokesčio įstatymas Nr. 35/2006) 39 straipsnio 2 dalis su pakeitimais, padarytais 2012 m. spalio 29 d.Ley 7/2012 (Įstatymas Nr. 7/2012) 3 straipsnio antra dalimi, pagal kurią „bet kuriuo atveju“ [turtas, lėšos ar teisės] yra kvalifikuojami kaip „nepagrįstas kapitalo prieaugis“, kuris turi būti apmokestintas seniausiu laikotarpiu, kuriam senatis netaikoma, kai pareiga pranešti apie užsienyje esančias teises ar turtą pateikiant formą 720 oficialiai neįvykdoma arba ji įvykdoma pasibaigus terminui, neatsižvelgiant į Ley General Tributaria 58/2003 (Bendrasis mokesčių įstatymas Nr. 58/2003) numatytas senaties taisykles, išskyrus atvejus, kai tai yra „deklaruotos pajamos“ arba jos yra gautos už laikotarpius, kuriais asmuo nebuvo Ispanijos rezidentas mokesčių tikslais?
               
            
                  2.
               
               
                  Tuo atveju, jei atsakymas būtų neigiamas ir nacionalinė nuostata būtų laikoma proporcinga, ar Bendrijos teisei (SESV 63 ir 65 straipsniams ir pagrindiniams laisvo kapitalo judėjimo, vienodo požiūrio, nediskriminavimo ir proporcingumo principams) neprieštarauja tokia nacionalinė norma, kaip antai 2006 m. lapkričio 28 d. Fizinių asmenų pajamų mokesčio įstatymo Nr. 35/2006 39 straipsnio 2 dalis, pagal kurią anksčiau minėtos pasekmės taikomos net ir tuo atveju, jei tokios pajamos buvo deklaruotos pasibaigus terminui, tačiau dar nepradėjus ir nepranešus apie bet kokio tipo patikrinimo procedūras bei nepateikus jokio prašymo dėl keitimosi informacija mokesčių srityje, kai egzistuoja tam skirtas susitarimas su trečiąja valstybe?